CELEX: 62009CA0546
Language: et
Date: 2011-03-31 00:00:00
Title: Kohtuasi C-546/09: Euroopa Kohtu (viies koda) 31. märsti 2011 . aasta otsus (Varhoven administrativen sad eelotsusetaotlus — Bulgaaria) — Aurubis Balgaria AD versus Nachalnik na Mitnitsa Stolichna, varem Nachalnik na Mitnitsa Sofia (Tolliseadustik — Tollimaks — Tollivõlg impordil — Viivis — Ajavahemik, mille eest võib nõuda viivist — Tasandusintress)

21.5.2011   
            
            
               ET
            
            
               Euroopa Liidu Teataja
            
            
               C 152/7
            
         Euroopa Kohtu (viies koda) 31. märsti 2011. aasta otsus (Varhoven administrativen sad eelotsusetaotlus — Bulgaaria) — Aurubis Balgaria AD versus Nachalnik na Mitnitsa Stolichna, varem Nachalnik na Mitnitsa Sofia
   (Kohtuasi C-546/09) (1)
   
   (Tolliseadustik - Tollimaks - Tollivõlg impordil - Viivis - Ajavahemik, mille eest võib nõuda viivist - Tasandusintress)
   2011/C 152/12
   Kohtumenetluse keel: bulgaaria
   
      Eelotsusetaotluse esitanud kohus
   
   Varhoven administrativen sad
   
      Põhikohtuasja pooled
   
   
      Hageja: Aurubis Balgaria AD
   
      Kostja: Nachalnik na Mitnitsa Stolichna, varem Nachalnik na Mitnitsa Sofia
   
      Ese
   
   Eelotsusetaotlus — Varhoven Administrativen Sad (Bulgaaria) — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307) artikli 214 lõike 3, artikli 222 lõike 1 punkti a ja artikli 232 lõike 1 punkti b ning 2. juuli 1993. aasta määruse (EMÜ) nr 2454/93, millega kehtestatakse rakendussätted määrusele (EMÜ) nr 2913/92 (EÜT L 253, lk 1; ELT eriväljaanne 02/06, lk 3) tõlgendamine — Viivise nõudmine siseriiklike ametiasutuste poolt täiendava tollivõla summalt aja eest, mis järgneb esialgsele arvestuskande tegemisele — Viivise nõudmine tollideklaratsiooni esitamise ja vabastusjärgse arvestuskande tegemise vahelise aja eest — Tollimaksu suurendamise võimalus vabastusjärgse arvestuskande tegemise korral summa ulatuses, mis vastab tollivõla tekkimise ning vabastusjärgse arvestuskande tegemise vahelise aja eest arvestatud viivisele.
   
      Resolutsioon
   
   
               1.
            
            
               Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, muudetud nõukogu 20. novembri 2006. aasta määrusega (EÜ) nr 1791/2006 artikli 232 lõike 1 punkti b tuleb tõlgendada nii, et veel sissenõudmata tollimaksu summalt saab selle artikli alusel nõuda viivise tasumist ainult selle summa tasumise tähtaja möödumisele järgneva ajavahemiku eest.
            
         
               2.
            
            
               Komisjoni 2. juuli 1993. aasta määruses (EMÜ) nr 2454/93, millega kehtestatakse rakendussätted nõukogu määrusele nr 2913/92, muudetud komisjoni 28. veebruari 2007. aasta määrusega (EÜ) nr 214/2007 asjakohaste sätete puudumisel tuleb määruse nr 2913/92, muudetud määrusega nr 1791/2006, artikli 214 lõiget 3 tõlgendada nii, et selle artikli alusel ei saa liikmesriigi toll tollivõla võlgnikult nõuda tasandusintressi ajavahemiku eest, mis jääb esmase tollideklaratsiooni esitamise kuupäeva ja selle tollivõla kohta vabastusjärgse arvestuskande tegemise vahele.
            
         
               3.
            
            
               Liidu õiguse üldpõhimõtetega ja eelkõige kuritegude ja karistuste seaduslikkuse põhimõttega on vastuolus see, kui siseriiklikud ametivõimud kohaldavad tollieeskirjade rikkumise korral sanktsiooni, mis ei ole siseriiklikus õiguses sõnaselgelt ette nähtud.
            
         
      (1)  ELT C 80, 27.3.2010.